psykedeliske stoffer
Psykedeliske stoffer, bevidsthedsudvidende stoffer, stoffer, der ved indtagelse påvirker den psykiske tilstand og kan medføre positive, nydelsesbetonede oplevelser (se narkomani) eller angst grænsende til tilstande, der ligner psykoser.
Stofferne omfatter svagere virkende, fremstillet ud fra cannabis, og stærkere virkende, fx ecstasy (se også designer drugs), LSD, meskalin og psilocybin. De har med begrænset held været forsøgt anvendt ved psykiske lidelser og har været brugt af visse subkulturer siden 1960'erne.